
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1743 


26 Νοεμβρίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός αριθμού θέσεων για το Δήμο Καλλιθέας, 
Ν.Π.Δ.Δ. «Γιια τον Αθλητισμό και τα Σπόρ» που πλη- 
ρούνται από άτομα που προστατεύονται από το Ν. 

2643/1998 και κατανομή των θέσεων αυτών. 1 

Έγκριση του Οργανισμού Εσωτερικής Υπηρεσίας του 
Ν.Π.Δ.Δ. με την επωνυμία «Δημοτικό Γυμναστήριο 
Φιλοθέης “ΣΤΕΛΙΟΣ ΚΥΡΙΑΚΙΔΗΣ”. 2 


Έγκριση της 754/2003 απόφασης του Δημοτικού Συμ¬ 
βουλίου Δ. Πατρέων «περί ένταξης του Κ.Ε.Φ.Ο. 
Πάτρας του Εθνικού Οργανισμού Κοινωνικής Φρο¬ 
ντίδας στο υφιστάμενο Ν.Π.Δ.Δ. με την επωνυμία 
«Δημοτικοί Παιδικοί Σταθμοί του Δήμου Πατρέων». 3 
Διορισμός Μελών Διοικητικής Επιτροπής Στρατιωτι¬ 
κών Επιτάξεων Νομού Μαγνησίας για το έτος 2004. 4 


ΑΠΟΦΑΣΕΙ Σ 

Αριθ. 1372 (1) 

Καθορισμός αριθμού θέσεων για το Δήμο Καλλιθέας, 
Ν.Π.Δ.Δ. «Για τον Αθλητισμό και τα Σπόρ» που πληρού- 
νται από άτομα που προστατεύονται από το Ν. 
2643/1998 και κατανομή των θέσεων αυτών. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των παραγράφων 1 και 2 του άρθρου 3 
του Ν. 2643/1998 (ΦΕΚ 220/Α728.9.1998), όπως αντικα- 
ταστάθηκαν από τις διατάξεις της παρ. 3 του άρθρου 31 
του Ν. 2956/2001 (ΦΕΚ 258/Α76.11.2001) και της παρ. 3 
του άρθρου 48του Ν.2972/2001 (ΦΕΚ291/Α727-12-2001) 
και της παρ. 1 του άρθρου 11 του Ν. 3051/2002 (ΦΕΚ 
220/Α720.9.2002). 

2. Τις διατάξεις του άρθρου 8 του Ν. 3051/2002. 

3. Το 1173/31.10.2003 έγγραφο του Δήμου Καλλιθέας, 
Ν.Π.Δ.Δ. «Για τον Αθλητισμό και τα Σπορ», για την επικεί¬ 
μενη έκδοση προκήρυξης πλήρωσης έντεκα (11) συνολι- 
κώς θέσεων εργασίας τακτικών υπαλλήλων, κατηγοριών 


ΔΕ Δευτεροβάθμιας και ΥΕ Υποχρεωτικής Εκπαίδευσης, 
για το Δήμο Καλλιθέας. 

4. Το γεγονός ότι η απόφαση δεν προκαλεί δαπάνη σε 
βάρος του κρατικού προϋπολογισμού, αποφασίζουμε: 

Α. Σε συνέχεια της 1166/8.9.2003 (ΦΕΚ 1312/Β/12.9.2003) 
προηγούμενης απόφασής μας, καθορίζουμε το συνολικό 
αριθμό των θέσεων εργασίας για το Δήμο Καλλιθέας, που 
πρόκειται να πληρωθούν από άτομα που προστατεύονται 
από τις διατάξεις του Ν. 2643/1998 σε μια (1). 

Β. Η ανωτέρω θέση δίδεται, στην κατηγορία Αναπήρων 
Πολέμου και Τέκνων τους κ.λπ. της περίπτωσης δ’ της πα¬ 
ραγράφου 1 του άρθρου 1 του Ν. 2643/1998 και θα καλυ¬ 
φθεί από άτομο της κατηγορίας Υποχρεωτικής Εκπαίδευ¬ 
σης ΥΕ 16 Φυλάκων - Εργατών. 

ΝΟΜΑΡΧΙΑ ΦΟΡΕΑΣ ΚΛΑΔΟΣ/ ΚΑΤΗΓΟΡΙΑ ΘΕΣΕΙΣ 

ΕΙΔΙΚΟΤΗΤΑ ΠΡΟΣΤΑΣΙΑΣ Ν.2643/98 

ΑΘΗΝΩΝ Δήμος ΥΕ 16 Φυλάκων- Αναπήρων 

Καλλιθέας Εργατών Πολέμου 1 

Τέκνων τους 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Νοεμβρίου 2003 

Ο ΥΠΟΥΡΓΟΣ 

ΔΗΜΗΤΡΙΟΣ ΡΕΠΠΑΣ 
-♦- 

Αριθ. 54192 (2) 

Έγκριση του Οργανισμού Εσωτερικής Υπηρεσίας του 
Ν.Π.Δ.Δ. με την επωνυμία «Δημοτικό Γ υμναστήριο Φι¬ 
λοθέης “ΣΤΕΛΙΟΣ ΚΥΡΙΑΚΙΔΗΣ”. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 12 του Ν.1188/81, όπως 
τροποποιήθηκαν με τις όμοιες του άρθρου 8 παρ. 5 του Ν. 
2307/95. 

2. Τις διατάξεις του άρθρου 8 του Ν. 2503/97. 

3. Την 199/2003 απόφαση του Δημοτικού Συμβουλίου 
Φιλοθέης με την οποία εκφράζει την σύμφωνη γνώμη του 
για την 16/2003 απόφαση του Διοικητικού Συμβουλίου 
του Ν.Π. Δημοτικό Γυμναστήριο Φιλοθέης «ΣΤΕΛΙΟΣ ΚΥ- 
ΡΙΑΚΙΔΗΣ». 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


4. Τη σύμφωνη γνωμοδότηση του Υπηρεσιακού Συμ¬ 
βουλίου που διατυπώθηκε στο 16/24.9.2003 πρακτικό 
του, αποφασίζουμε: 

Εγκρίνουμε την 16/2003 απόφαση του Διοικητικού Συμ¬ 
βουλίου του Δημοτικού Γυμναστηρίου Φιλοθέης «ΣΤΕ¬ 
ΛΙΟΣ ΚΥΡΙΑΚΙΔΗΣ» περί ψήφισης του Οργανισμού Εσω¬ 
τερικής Υπηρεσίας αυτού ως εξής: 

Άρθρο 1 

ΔΙΑΡΘΡΩΣΗ ΤΩΝ ΥΠΗΡΕΣΙΩΝ 

Οι Υπηρεσίες του Ν.Π.Δ.Δ. Δημοτικό Γυμναστήριο Φι¬ 
λοθέης «ΣΤΕΛΙΟΣ ΚΥΡΙΑΚΙΔΗΣ» λειτουργούν σε επίπεδο 
Διεύθυνσης με τρία (3) τμήματα: 

1. Τμήμα Διοικητικών και Οικονομικών Υπηρεσιών 

2. Τμήμα Συντήρησης, Κατασκευής Αθλητικών Εγκατα¬ 
στάσεων. 

3. Τμήμα Αθλητικών και Πολιτιστικών Δραστηριοτήτων. 

Άρθρο 2 

ΑΡΜΟΔΙΟΤΗΤΕΣ ΠΡΟΪΣΤΑΜΕΝΩΝ ΔΙΕΥΘΥΝΣΗΣ 
ΚΑΙ ΤΜΗΜΑΤΩΝ. 

Α) Προϊστάμενος Διεύθυνσης 

1. Η εποπτεία και ο έλεγχος τωντμημάτων και γραφείων 
που συγκροτούν την διεύθυνσή του. 

2. Η παραλαβή και ο χαρακτηρισμός της εισερχόμενης 
αλληλογραφίας με τη μονογραφή του καθώς και η παρά¬ 
δοση στον αρμόδιο επί του πρωτοκόλλου υπάλληλο για 
πρωτοκόλληση και περαιτέρω χρέωση στα αρμόδια τμή¬ 
ματα. 

3. Συντάσσειτις ετήσιες εκθέσεις αξιολόγησης για τους 
υπαγόμενους σε αυτόν προϊσταμένους Τμημάτων και 
Γραφείων και διατυπώνει τη γνώμη του σε δεύτερο βαθ¬ 
μό στις υπηρεσιακές εκθέσεις των υπολοίπων υπαλλή¬ 
λων, οι οποίες συντάσσονται από τους προϊσταμένους 
των παραπάνω υπηρεσιακών μονάδων. 

4. Η ανάθεση πρόσθετης εργασίας στους υπαλλήλους 
κατά τη κρίση του όταν παρίσταται ανάγκη, για την αντι¬ 
μετώπιση υπηρεσιακών αναγκών. 

5. Φροντίζει για την έγκαιρη και σωστή υλοποίηση των 
αποφάσεωντου Διοικητικού Συμβουλίου. 

6. Εισηγείται στο Διοικητικό Συμβούλιο για τη στελέχω- 
ση των τμημάτων με το απαραίτητο προσωπικό. 

7. Έχει την ευθύνη για την πιστή εφαρμογή του Κανονι¬ 
σμού Λειτουργίας του Δημοτικού Γυμναστηρίου «Ο ΣΤΕ¬ 
ΛΙΟΣ ΚΥΡΙΑΚΙΔΗΣ». 

8. Έχει την ευθύνη για την ομαλή λειτουργία, τάξη και 
καθαριότητα του Δημοτικού Γυμναστηρίου «Ο ΣΤΕΛΙΟΣ 
ΚΥΡΙΑΚΙΔΗΣ». 

9. Μετά από συνεννόηση με τις αρμόδιες Υπηρεσίες ει- 
σηγείται για τις αναγκαίες προμήθειες. 

10. Σε συνεννόηση με τις Υπηρεσίες και τα Αθλητικά Σω¬ 
ματεία προβαίνει στην έκδοση προγράμματος Λειτουρ¬ 
γίας Προπονήσεως Αθλητικών Σωματείων. 

11. Εισηγείται στο Διοικητικό Συμβούλιο για την παρα¬ 
χώρηση των εγκαταστάσεων για την διεξαγωγή Αθλητι¬ 
κών και Πολιτιστικών εκδηλώσεων. 

12. Ενημερώνει τη Διοίκηση για τις ελλείψεις διαφόρων 
Αθλητικών οργάνων και λοιπών ειδών συντήρησης και κα¬ 
θαριότητας. 

13. Φροντίζει και ελέγχει όλες τις Αθλητικές εγκαταστά¬ 
σεις που περιλαμβάνει το Δημοτικό Γυμναστήριο. 


14. Σε περίπτωση ατυχήματος ή υγειονομικού επεισοδί¬ 
ου οφείλει να εξασφαλίσει τα μέσα και τις διαδικασίες για 
άμεση μεταφορά σ’ ανάλογο Νοσοκομείο όσων έχουν 
ανάγκη, καθώς και την καταλληλότητα και συνεχή ετοιμό¬ 
τητα του υγειονομικού προσωπικού. 

15. Ελέγχει την πληρότητα των εισηγήσεων που θα συ¬ 
ζητηθούν στο Διοικητικό Συμβούλιο. 

16. Εισηγείται στο Διοικητικό Συμβούλιο όλα τα θέματα 
και μετέχει στις συνεδριάσεις χωρίς ψήφο. 

17. Ελέγχει την έγκαιρη κατάρτιση του προϋπολογι¬ 
σμού , καθώς και για την έγκαιρη βεβαίωση και είσπραξη 
των εσόδων. 

18. Μετακινεί κατά την κρίσητου, υπαλλήλους που είναι 
τοποθετημένοι σε τμήματα και γραφεία, σε άλλα γραφεία 
διαφορετικού τμήματος για την αντιμετώπιση υπηρεσια¬ 
κών αναγκών. 

19. Παρακολουθεί τη νομοθεσία και τη νομολογία που 
αφορά τους Ο.Τ.Α. και ενημερώνει τις Υπηρεσίες του 

Ν.Π.Δ.Δ. 

20. Παρακολουθεί τις δικαστικές υποθέσεις του 
Ν.Π.Δ.Δ. σε συνεργασία με τις καθ’ ύλη αρμόδιες υπηρε¬ 
σίες και το Δικηγόρο του Ν.Π.Δ.Δ. 

21. Ασκεί κάθε άλλη αρμοδιότητα που του ανατίθεται 
κατά το Νόμο ή εξουσιοδότηση. 

Β) Προϊστάμενοι Τμημάτων 

1. Οι προϊστάμενοι των τμημάτων είναι υπεύθυνοι για 
την ακριβή τήρηση, εφαρμογή και εκτέλεση των αρ¬ 
μοδιοτήτων και καθηκόντωντων Νόμων, Διαταγμάτων και 
των εγκυκλίων, καθώς και των αποφάσεων του Διοικητι¬ 
κού Συμβουλίου και του Προέδρου και κάθε άλλης Αρχής 
που τους κοινοποιούνται. 

2. Ενημερώνουντους υπό αυτούς υπαλλήλους για κάθε 
εγκύκλιο ή ειδική διαταγή ή διάταξη Νόμου που αφορά 
την υπηρεσία τους και δίνουν σε αυτούς τις αναγκαίες 
επεξηγηματικές οδηγίες για την εκτέλεσή τους, ευ- 
θύνονται δε και για την μη έγκαιρη και ακριβή εκτέλεση 
κάθε εργασίας του Τμήματος ή Γ ραφείου τους και για την 
καλή γενικά λειτουργία της Υπηρεσίας τους, και την 
απόδοση και επίδοση των υπαλλήλων. 

3. Κατανέμουν την εργασία στους υπαλλήλους και 
καθοδηγούν αυτούς, ελέγχουν την τακτική παρουσία, ερ¬ 
γατικότητα και πειθαρχία τους και ειδοποιούν κάθε πρωί 
το αρμόδιο τμήμα Προσωπικού για τους απόντες ή καθυ¬ 
στερημένους ή αναχωρήσαντες πριν την κανονική ώρα, 
ενημερώνοντας συγχρόνως και τον Διευθυντή τους. 

4. Εκτελούν τις εντολές του Διευθυντή, εισηγούνται σε 
αυτόν τις υποθέσεις της αρμοδιότητάς τους, υποβάλ¬ 
λουν δε σε αυτόν υπηρεσιακές εκθέσεις και σημειώματα 
γιατηνπορείατωνεργασιώντου Τμήματος καθώς καιτων 
υποθέσεων που εκκρεμούν. 

5. Συντάσσουν τις εκθέσεις αξιολόγησης των υπη- 
ρετούντων υπαλλήλων, τις οποίες στη συνέχεια υποβάλ¬ 
λουν στον Διευθυντή για την περαιτέρω κρίση. 

6. Προσυπογράφουν την αλληλογραφία της Υπηρεσίας 
τους, συντάσσοντας προσωπικά τα σημαντικότερα έγ¬ 
γραφα και καθίστανται υπεύθυνοι για τη νομιμότητα της 
ενέργειας και την ακρίβεια των αναφερομένων σε αυτά 
πραγματικών περιστατικών. Καταρτίζουν τον ετήσιο 
προϋπολογισμό του τμήματος ή Γ ραφείου και γενικά επι¬ 
λαμβάνονται του χειρισμού και της διεκπεραίωσης των 
σπουδαιότερων υπηρεσιακών θεμάτων. 

7. Προσυπογράφουν τα σχέδια των συντασσομένων 
από το τμήμα τους εγγράφων και επιμελούνται για τη 
σφράγιση των εγγράφων της αρμοδιότητάς τους που 
τοποθετούνται στο αρχείο ή το φάκελλο εκκρεμών με την 
αντίστοιχη σφραγίδα, σημειώνονταςταυτόχροναπάνω σ’ 
αυτά και τη χρονική διάρκεια διατήρησής τους σύμφωνα 
με το Π.Δ. 480/85. 

8. Δέχονταιτο κοινό και δίνουντις πληροφορίες που επι¬ 
τρέπονται από τις σχετικές διατάξεις, οφείλουν δε να βρί¬ 
σκονται στις θέσεις τους κατά τις ώρες υποδοχής του 
κοινού. 

9. Βεβαιώνουν την εργασία του μόνιμου και με σχέση 
ιδιωτικού δικαίου προσωπικού που υπηρετεί στην Υπηρε¬ 
σία που προϊστανται, με την υπογραφή τους στις σχετικές 
καταστάσεις που συντάσσονται από το αρμόδιο Τμήμα. 

Άρθρο 3 

ΓΕΝΙΚΑ ΚΑΘΗΚΟΝΤΑ 

ΔΙΟΙΚΗΤΙΚΩΝ - ΟΙΚΟΝΟΜΙΚΩΝ ΚΑΙ ΤΕΧΝΙΚΩΝ ΥΠΑΛ¬ 
ΛΗΛΩΝ. 

1. Τηρούν τα από το νόμο, αποφάσεις και προβλεπό- 
μενα, βιβλία, κάρτες και ειδικούς φακέλλους καθώς και τα 
σχετικά με το αντικείμενο της υπηρεσίας τους στατιστικά 
στοιχεία. 

2. Διεξάγουν έγκαιρα και υπεύθυνα την αλληλογραφία 
και τις σχετικές εργασίες της αρμοδιότητας τους και 
προβαίνουν σε αναγκαίες κατά περίπτωση ενέργειες για 
την ευόδωση του υπηρεσιακού τους έργου. 

3. Ενημερώνουν τον προϊστάμενό τους για θέματα της 
αρμοδιότητάς τους που απαιτούν ειδικότερες οδηγίες 
για το χειρισμό τους. 

4. Επιμελούνται για την ασφάλεια, ευταξία και καλή εμ¬ 
φάνιση των γραφείων τους και τηρούν την επιβαλλόμενη 
εχεμύθεια για τις υπηρεσιακές υποθέσεις που χει¬ 
ρίζονται. 

5. Συντάσσουν τις προς το Δ.Σ. εισηγήσεις επί θεμάτων 
που πρέπει να συζητηθούν και επιμελούνται για τη συ¬ 
γκέντρωση των απαραιτήτων εγγράφων και στοιχείων 
που πρέπει να τις συνοδεύουν ώστε αυτές να είναι πλή- 
ρεις. 

6. Συνεργάζονται αρμονικά με τους συναδέλφους των 
παράλληλων γραφείων και παρέχουν έγκαιρα προς 
αυτούς τα αιτούμενα στοιχεία και πληροφορίες και 
δευκολύνουντη διεκπεραίωση υπηρεσιακών υποθέσεων. 

7. Τηρούν τους γενικούς και ειδικούς φακέλλους των 
θεμάτων της αρμοδιότητάς τους, ταξινομούν υπεύθυνα 
σ’ αυτούς τα σχετικά έγγραφα και μεριμνούν για την έκ¬ 
δοση φωτοαντιγράφων τους προς ενημέρωση σχετικών 
φακέλλων του γραφείου τους ή άλλων γραφείων και τμη¬ 
μάτων του Ν.Π.Δ.Δ. 

8. Μεριμνούν για την άμεση και ευγενική εξυπηρέτηση 
των προσερχόμενων στο γραφείο τους, ιδιωτών και πα¬ 
ρέχουν προς αυτούς πλήρεις και απόλυτα διευκρινιστι¬ 
κές πληροφορίες και οδηγίες για την διεκπεραίωση σχε- 
τιζομένων με το Ν.Π.Δ.Δ. υποθέσεώντους. 

9. Ειδικότερα εκείνοι που χειρίζονται ή χρησιμοποιούν 
μηχανήματα ή οχήματα, εργαλεία, διάφορες συσκευές 
κ.λπ. είναι υπεύθυνοι για κάθε αδικαιολόγητη απώλεια, 
φθορά ή καταστροφή, κυρίως όταν αυτή οφείλεται σε 
αμέλεια ή κακή χρήση. 


Άρθρο 4 

ΑΡΜΟΔΙΟΤΗΤΕΣ ΤΜΗΜΑΤΟΣ ΔΙΟΙΚΗΤΙΚΩΝ ΚΑΙ 
ΟΙΚΟΝΟΜΙΚΩΝ ΥΠΗΡΕΣΙΩΝ . 

1. Χειρίζεται τα θέματα που έχουν σχέση με τους εργα¬ 
ζομένους στο Δημοτικό ή Κοινοτικό χώρο άθλησης. 

2. Τηρεί ενημερωμένους μ’ άλατα απαραίτητα στοιχεία 
στους Υπηρεσιακούς Ατομικούς Φακέλους των εργαζο¬ 
μένων στο Δημοτικό Γυμναστήριο. 

3. Χορηγεί ύστερα από αίτηση πιστοποιητικά σε άτομα 
που έχουν σχέση με το Δημοτικό Γυμναστήριο. 

4. Καθορίζει το εβδομαδιαίο πρόγραμμα εργασίας του 
προσωπικού που εργάζεται με βάρδιες σε συνεργασία με 
τους Προϊσταμένους των άλλων Γ ραφείων. 

5. Ευθύνεται για την έγκαιρη και σωστή εφαρμογή της 
εργατικής Νομοθεσίας σ’ ότι αφορά τους εργαζομένους 
στο Δημοτικό Γ υμναστήριο, εισηγού μένος ανάλογα στο 
Διοικητικό Συμβούλιο. 

6. Εγκρίνει τις άδειες των εργαζομένων του Νομικού 
Προσώπου. 

7. Ελέγχει τις κάρτες παρουσίας των εργαζομένων και 
ενημερώνει το Διοικητικό Συμβούλιο για κάθε απουσία ή 
ανωμαλία. 

8. Φροντίζει για την έγκαιρη σύνταξη, αναμόρφωση του 
ετήσιου προϋπολογισμού σύμφωνα με τις διατάξεις που 
ισχύουν για τα Νομικά Πρόσωπα Δημοσίου Δικαίου των 
ΟΤΑ καθώς και την έγκαιρη σύνταξη και υποβολή του ετή¬ 
σιου Απολογισμού. 

9. Παρακολουθεί την κίνηση Εσόδων - Εξόδων του Δη¬ 
μοτικού Γυμναστηρίου κατά τομέα δραστηριότητας και 
ενημερώνειέγκαιρατις ενδιαφερόμενος υπηρεσίες καιτο 
Διοικητικό Συμβούλιο. 

10. Προσδιορίζει τις τακτικές ανάγκες του Δημοτικού 
Γ υμναστηρίου σε ετήσια βάση και προβαίνει στην προμή¬ 
θεια διαφόρων υλικών. 

11. Διενεργεί διαγωνισμό για μισθώσεις, εκμισθώσεις, 
προμήθειες που αφορούντο Δημοτικό Γ υμναστήριο σύμ¬ 
φωνα με τις διατάξεις που ισχύουν για τα Ν.Π.Δ.Δ. των 
ΟΤΑ. 

12. Φροντίζει για τη σύνταξη, προώθηση και έγκριση 
διαφόρων ενταλμάτων. 

13. Φροντίζει για την είσπραξη διαφόρων πόρων του 
Δημοτικού Γ υμναστηρίου. 

14. Φροντίζει για τη μισθοδοσία και λοιπές παροχές 
στους εργαζομένους. 

15. Φροντίζει για τις πληρωμές διαφόρων προμηθειών - 
έργων καθώς και διαφόρων τελών, φόρων, χαρ/μου, 
Ι.Κ.Α. κ.λπ. σύμφωνα μετις ισχύουσες διατάξεις των ΟΤΑ. 

16. Παραλαμβάνει και φυλάσσει το υλικό που προορίζε¬ 
ται για το Δημοτικό Γυμναστήριο. 

17. Φροντίζει για τη διανομή του υλικού σύμφωνα με τον 
προορισμό τους. 

18. Προβαίνει σε καταστροφή και εκποίηση του άχρη¬ 
στου υλικού. 

19. Τηρεί τα απαιτούμενα βιβλία κ.λπ. σύμφωνα με τις 
διατάξεις περί Ν.Π.Δ.Δ. των ΟΤΑ. 

20. Συνεργάζεται με τα άλλα Γ ραφεία για θέματα συ- 
ναρμοδιότητας. 

21. Φροντίζει για τον εξοπλισμό με τα απαραίτητα και 
κατάλληλα μέσα του Δημοτικού Γυμναστηρίου για την 
άμεση παροχή υγειονομικής περίθαλψης στους ευρισκό¬ 
μενους στους χώρους του Δημοτικού Γ υμναστηρίου. 

22. Έχει την δυνατότητα να εξουσιοδοτήσει εγγράφως 
κάποιον υπάλληλο του Γραφείου του για τη διεκπεραίω¬ 
ση οποιοσδήποτε εργασίας. 

Άρθρο 5 

ΑΡΜΟΔΙΟΤΗΤΕΣ ΤΜΗΜΑΤΟΣ ΣΥΝΤΗΡΗΣΗΣ ΤΩΝ 
ΑΘΛΗΤΙΚΩΝ ΕΓΚΑΤΑΣΤΑΣΕΩΝ. 

1. Εισηγείται στο Διοικητικό Συμβούλιο για την εκτέλε¬ 
ση συντήρησης ή κατασκευής και υπολογίζει τις απαιτού- 
μενες δαπάνες. 

2. Παρακολουθεί την εκτέλεση της συντήρησης ή κατα¬ 
σκευής απολογιστικά ή από εργολάβο Δημοσίων Έργων 
ή Εμπειροτέχνη, όπως προβλέπεται από τις σχετικές δια¬ 
τάξεις για τα δημόσια έργα. 

3. Επιβλέπει τις εργασίες μαζί με τον υπεύθυνο του Δι¬ 
οικητικού Συμβουλίου. 

4. Ευθύνεταιγιατη φύλαξη, συντήρηση, επισκευήτου υλι¬ 
κού και μέσων εξοπλισμού του Δημοτικού Γυμναστηρίου. 

5. Τηρεί ενημερωτικά μητρώα για όλες τις εγκαταστά¬ 
σεις και το υλικό. 

6. Προσδιορίζει τα απαιτούμενα αποθέματα σε υλικά 
και ανταλλακτικά και εισηγείται σχετικά για την προμή- 
θειάτους σε ετήσια βάση. 

7. Φροντίζει για τον προσδιορισμό των αναγκών στο 
προσωπικό του τμήματός του και εισηγείται σχετικά στο 
Διοικητικό Συμβούλιο. 

8. Φροντίζει για την αναζήτηση των απαιτούμενων στα¬ 
τιστικών στοιχείων για ότι αφορά την συντήρηση των 
εγκαταστάσεων και του υλικού. 

9. Συνεργάζεται μετά άλλα Γ ραφεία για θέματα συναρ- 
μοδιότητας. 

10. Φροντίζει και έχει την ευθύνη για τη συντήρηση 
όλων των εγκαταστάσεων του Δημοτικού Γ υμναστηρίου 
και συγκεκριμένα: 

- Των κτιριακών εγκαταστάσεων. 

- Των Μηχανολογικών εγκαταστάσεων 

- Των ηλεκτρολογικών εγκαταστάσεων. 

- Των υδραυλικών και θερμοϋδραυλικών εγκαταστάσεων. 

- Των υπαίθριων εγκαταστάσεων. 

- Των ξυλουργικών εγκαταστάσεων. 

- Τ ων χλοοταπήτων. 

- Των κήπων - παρτεριών. 

- Κλάδεμα, κόψιμο χόρτων, λίπανση, ράντισμα, σκάψιμο. 

11. Έχει την ευθύνη της χάραξης των γραμμών σε οποι- 
οδήποτε Αγωνιστικό χώρο. 

12. Όπου λειτουργούν καυστήρες, λέβητες ΒΟΙΙΙΈΒ 
υποχρεωτικά θα γίνει συντήρηση τουλάχιστον δύο φορές 
το χρόνο α) είτε από υπάλληλο αντίστοιχης ειδικότητας β) 
είτε από ειδικό ιδιωτικό συνεργείο συντήρησης και θα δια¬ 
κόπτεται η λειτουργία του γυμναστηρίου μετά από εισή¬ 
γηση του αρμόδιου υπαλλήλου. 

13. Κάθε εργασία, τροποποίηση, αλλαγή επέκταση μη¬ 
χανολογικού, ηλεκτρολογικού, υδραυλικής εγκατάστα¬ 
σης του σχεδίου του Δημοτικού Γυμναστηρίου γίνεται 
σύμφωνα με τις διατάξειςτου Π.Δ. 410/95 (Δ.Κ.Κ.). 

Άρθρο 6 

ΑΡΜΟΔΙΟΤΗΤΕΣ ΤΜΗΜΑΤΟΣ ΑΘΛΗΤΙΚΩΝ ΚΑΙ 
ΠΟΛΙΤΙΣΤΙΚΩΝ ΔΡΑΣΤΗΡΙΟΤΗΤΩΝ 

1. Εκπονεί τα αθλητικά και πολιτιστικά προγράμματα 
που αφορούν σε προγράμματα μαζικού αθλητισμού και 
μαζικής άσκησης. 


2. Έχει την ευθύνη της Διοργάνωσης αθλητικών και πο¬ 
λιτιστικών εκδηλώσεων και της συμμετοχής σε εκδηλώ¬ 
σεις μαζικού αθλητισμού. 

3. Παρακολουθεί τα αποτελέσματα της εφαρμογής των 
προγραμμάτων και εκδηλώσεων και όταν απαιτείται ειση- 
γείται την τροποποίηση ή βελτίωση ή αλλαγή αυτών. 

4. Εισηγείται προς τη Διοίκηση για τη δημιουργία νέων 
αθλητικών κέντρων με την πρόβλεψη του απαιτούμενου 
τεχνικού εξοπλισμού, καθώς και την καλύτερη αξιοποίη¬ 
ση των υπαρχόντων αθλητικών χώρων. 

5. Συντονίζει, παρακολουθεί και ελέγχει την εφαρμογή 
των καθημερινών προγραμμάτων γύμνασης και λοιπών 
αθλητικών εκδηλώσεων. 

6. Συνεργάζεται με τα αθλητικά σωματεία και συλλό¬ 
γους του Δήμου και παρέχει κάθε δυνατή βοήθεια στη λει¬ 
τουργία αυτών. 

7. Οργανώνει αθλητικά προγράμματα στους μαθητές 
των σχολείων σε συνεργασία με τους καθηγητές φυσικής 
αγωγής των σχολείων. 

8. Προγραμματίζει και οργανώνει αθλητικές και πολιτιστι¬ 
κές εκδηλώσεις σχετικές με τα προγράμματα που υλοποιεί 
το Νομικό Πρόσωπο, με σκοπό τη διάδοση και την ανάπτυ¬ 
ξη του αθλητικού πνεύματος σε όλους τους δημότες. 

9. Μεριμνά για την καλή λειτουργία των αιθουσών γυ¬ 
μναστικής και των χώρων άθλησης. 

10. Ευθύνεται για την καλή λειτουργία και απόδοση της 
υλικοτεχνικήςυποδομήςτων αιθουσών, καθώς επίσης και 
για τον εντοπισμό τυχόν ελλείψεων και βλαβών του εξο¬ 
πλισμού τους γενικότερα. 

11. Φροντίζει για την εφαρμογή κανονισμών διεξαγω¬ 
γής των διαφόρων αθλημάτων της αρμοδιότητάς τους. 

12. Μεριμνά για την αποφυγή ατυχημάτων κατά την 
ώρα της άθλησης των αθλουμένων στα τμήματά τους. 

13. Παρέχει τις πρώτες βοήθειες, περίθαλψης, αντιμε¬ 
τώπισης εκτάκτων περιστατικών (κακώσεων, τραυματι¬ 
σμών κ.λπ.) όλων των αθλουμένων εντός των χώρων 
άθλησης. 

14. Τηρεί τις ατομικές καρτέλες των αθλουμένων και 
σημειώνει τις επιδόσεις τους. 

15. Διαμορφώνει, εισηγείται και εφαρμόζει την επικοι- 
νωνιακή πολιτική και τα προγράμματα για την προώθηση 
και προβολή των σκοπών και δράσεων του Δημοτικού Γ υ¬ 
μναστηρίου (διοργάνωση συνεντεύξεων τύπου, προετοι¬ 
μασία και επιμέλεια αρθρογραφίας, συνεργασία με 
Μ.Μ.Ε. κ.α.). 

16. Ενημερώνει το κοινό πάνω στην αποστολή και στις 
εκδηλώσειςτου Νομικού Προσώπου και φροντίζει για την 
προβολή τους με κάθε πρόσφορο μέσο. 

17. Μεριμνά για την προβολή και διαφήμιση όλων των 
αθλητικών και πολιτιστικών προγραμμάτων, καθώς και 
για την έκδοση, διακίνηση και διάθεση ενημερωτικού υλι¬ 
κού στους δημότες που έχουν σχέση με αυτές, (προ¬ 
γράμματα, αφίσες κ.λ.π.). 

ΚΕΦΑΛΑΙΟ Β 
ΣΤΕΛΕΧΩΣΗ ΔΗΜΟΥ 
Άρθρο 7 

ΟΡΓΑΝΙΚΗ ΣΥΝΘΕΣΗ ΚΑΙ ΔΙΑΒΑΘΜΙΣΗ ΘΕΣΕΩΝ 
ΠΡΟΣΩΠΙΚΟΥ 

Οι θέσεις που προβλέπονται ανά κατηγορία και κλάδο 
είναι οι εξής: 

ΚΑΤΗΓΟΡΙΑ ΠΕ 


ΚΛΑΔΟΣ 


ΘΕΣΕΙΣ 

ΠΡΟΒΛΕΠΟΜΕΝΕΣ 

ΘΕΣΕΙΣ 

ΚΑΛΥΦΘΕΙΣΕΣ 

ΠΕ 

ΔΙΟΙΚΗΤΙΚΟΣ - 
ΟΙΚΟΝΟΜΙΚΟΣ 

1 


ΠΕ 

ΚΑΘΗΓΗΤΩΝ 
ΦΥΣΙΚΗΣ ΑΓΩΓΗΣ 

2 



ΣΥΝΟΛΟ 

3 



ΚΑΤΗΓΟΡΙΑ ΤΕ 


ΤΕ 

ΤΕΧΝΟΛΟΓΩΝ 
ΜΗΧΑΝΙΚΩΝ ή 

ΗΛΕΚΤΡΟΛΟΓΩΝ 

1 



ΣΥΝΟΛΟ 

1 



ΚΑΤΗΓΟΡΙΑ ΔΕ 


ΔΕ 

ΔΙΟΙΚΗΤΙΚΩΝ 

/ΓΡΑΜΜΑΤΕΩΝ 

2 


ΔΕ 

ΤΕΧΝΙΤΩΝ 
ΥΔΡΑΥΛΙΚΩΝ/ 
ΣΥΝΤΗΡΗΤΟΥ ΚΤΙΡΙΩΝ 

1 



ΣΥΝΟΛΑ 

3 



ΚΑΤΗΓΟΡΙΑ ΥΕ 


ΥΕ 

Κλητή ρων-Φυλάκων- 
Νυχτοφυλάκων- 
Γενικών Καθηκόντων 

2 

1 

ΥΕ 

Προσωπικού 

Καθαριότητας 

2 

1 


ΣΥΝΟΛΑ 

4 

2 


Προσωπικό Ιδιωτικού Δικαίου Ορισμένου Χρόνου, 
(άρθρο 18 Ν. 2503/1997) 

Προβλέπονται Πέντε (5) θέσεις διαφόρων ειδικοτήτων 
για την αντιμετώπιση εποχιακών, περιοδικών ή πρόσκαι¬ 
ρων αναγκών. 

Η πλήρωση των θέσεων αυτών θα γίνεται σύμφωνα με 
τις ισχύουσες κάθε φορά διατάξεις και εγκυκλίους οδη¬ 
γίες που αφορούν το προσωπικό αυτό. 

Άρθρο 8 

ΠΡΟΣΟΝΤΑ ΔΙΟΡΙΣΜΟΥ 

Τα προσόντα διορισμού του προσωπικού όλωντων κλά¬ 
δων είναι τα προβλεπόμενα από το Π.Δ. 50/2001 «Καθορι¬ 
σμός των προσόντων διορισμού σε θέσεις φορέων του 
Δημόσιου Τομέα». Ιδιαίτερες ρυθμίσεις που αναφέρονται 
στα Π.Δ. 37 α’/1987 και 22/1990 και σχετίζονται με προ¬ 
σόντα διορισμού ειδικών κατηγοριών προσωπικού των 
Ο.Τ.Α. εξακολουθούν να ισχύουν. 

Άρθρο 9 

ΕΙΣΑΓΩΓΙΚΟΣ ΚΑΙ ΚΑΤΑΛΗΚΤΙΚΟΣ ΒΑΘΜΟΣ 
ΤΩΝ ΤΑΚΤΙΚΩΝ ΥΠΑΛΛΗΛΩΝ 

Εισαγωγικός βαθμός των υπαλλήλων των κλάδων Πα¬ 
νεπιστημιακής, Τεχνολογικής και Δευτεροβάθμιας Εκπαί¬ 
δευσης ορίζεται ο Βαθμός Δ' και καταληκτικός βαθμός 
αυτών ο βαθμός Α'. 

Εισαγωγικός βαθμός των υπαλλήλων των κλάδων, Υπο¬ 
χρεωτικής εκπαίδευσης ορίζεται ο βαθμός Ε' και καταλη¬ 
κτικός βαθμός αυτών, ο βαθμός Β'. 

Άρθρο 10 

ΟΡΙΣΜΟΣ ΠΡΟΪΣΤΑΜΕΝΩΝ ΟΡΓΑΝΙΚΩΝ ΜΟΝΑΔΩΝ 

Στις διοικητικές ενότητες των Υπηρεσιών του Ν.Π.Δ.Δ. 
θα προΐστανται μόνιμοι υπάλληλοι των εξής κλάδων: 


Α. Ο Προϊστάμενος της Διεύθυνσης προέρχεται από 
τους κλάδους: 

ΠΕ Διοικητικού - Οικονομικού ή ΔΕ Διοικητικών - Γραμ- 
ματέων. 

Β. Ο Προϊστάμενος του Τμήματος Διοικητικών και Οικο¬ 
νομικών Υπηρεσιών προέρχεται από τους κλάδους: 

ΠΕ Διοικητικού - Οικονομικού ή ΔΕ Διοικητικών - Γραμ- 
ματέων. 

Γ. Ο Προϊστάμενος του Τμήματος Συντήρησης και Κα¬ 
τασκευών των αθλητικών εγκαταστάσεων προέρχεται 
από τους κλάδους: 

ΠΕ Διοικητικού - Οικονομικού ή Τεχνολόγων Μηχανικών 
ή ΔΕ Τεχνιτών ή ΔΕ Διοικητικών - Γραμματέων. 

Δ. Ο Προϊστάμενος του Τμήματος Αθλητικών και Πολι¬ 
τιστικών Δραστηριοτήτων προέρχεται από τους κλάδους: 

ΠΕ Καθηγητών Φυσικής Αγωγής ή ΠΕ Διοικητικού - Οι¬ 
κονομικού ή ΔΕ Διοικητικών - Γ ραμματέων. 

Άρθρο 11 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτι¬ 
κή περίθαλψη των υπαλλήλων εφαρμόζονται οι εκάστοτε 
ισχύουσες Νομοθετικές διατάξεις. 

Άρθρο 12 
Τελικές Διατάξεις 

1. Κατάταξη Υπηρετούντος Προσωπικού 

Κατά την έναρξη της ισχύοςτου παρόντος Οργανισμού, 
οι υπηρετούντες στο Ν.Π.Δ.Δ. οργανικοί υπάλληλοι κατα¬ 
τάσσονται στις αντίστοιχες θέσεις των οικείων Κλάδων. 

Οι προβλεπόμενες από τον παρόντα Οργανισμό θέσεις 
κατά Κλάδο, καλύπτουν όλους τους εργαζομένους στο 
Ν.Π.Δ.Δ., ανεξαρτήτως σχέσεως εργασίας, καθώς και 
ορισμένο επί πλέον αριθμό θέσεων για την κάλυψη των 
υφισταμένων και μελλοντικών αναγκών των Υπηρεσιών 
του Ν.Π.Δ.Δ.. 

2. Κατανομή Προσωπικού 

Η κατανομή του προσωπικού σε Διευθύνσεις, Τμήματα, 
γίνεται πάντοτε μεαπόφασητου Προέδρου του Ν.Π.Δ.Δ., 
ανάλογα με τις ανάγκες όλων των υπηρεσιών του. 

Προϊστάμενοι Διευθύνσεων, Τμημάτων, ορίζονται πά¬ 
ντοτε με απόφαση Προέδρου του Ν.Π.Δ.Δ., οι κρινόμενοι 
από το αρμόδιο Υπηρεσιακό Συμβούλιο υπάλληλοι, ανα- 
πληρούμενοι σε περίπτωση απουσίας ή κωλύματος σύμ¬ 
φωνα με την παράγραφο 19 του άρθρου 36 του Ν. 
2190/94. 

3. Εσωτερικοί Κανονισμοί Λειτουργίας των Υπηρεσιών 

Οτρόποςλειτουργίας κάθε υπηρεσιακής μονάδας, στις 

ιδιαίτερες λεπτομέρειες, καθώς και κάθε άλλη λεπτομέ¬ 
ρεια, εκτός απ’ αυτές που ορίζονται με Νόμο, καθορίζο¬ 
νται με Εσωτερικούς Κανονισμούς Λειτουργίας, που συ- 
ντάσσονται από τις επί μέρους Υπηρεσίες και εγκρίνονται 
από το Διοικητικό Συμβούλιο. 

Άρθρο 13 

Η Διοικητική και Λογιστική υποστήριξη του Νομικού 
Προσώπου, καθώς και η τήρηση των πρακτικών των συ¬ 
νεδριάσεων του Διοικητικού Συμβουλίου, μέχρι πληρώ- 

σεως των θέσεων του Ο.Ε.Υ. του Ν.Π.Δ.Δ. με Διοικητικό 
Προσωπικό, ασκείται από Διοικητικό ή οικονομικό υπάλ¬ 
ληλο του Δήμου Φιλοθέης σύμφωνα με το άρθρο 109 του 
Ν. 1188/81 όπως ισχύει κάθε φορά. 

Η Ταμειακή υπηρεσία του Νομικού Προσώπου διεξάγε¬ 
ται από εκείνον που διεξάγει την Ταμειακή υπηρεσία του 
Δήμου Φιλοθέης. 

Άρθρο 14 
Ισχύς Οργανισμού 

Ο Οργανισμός αυτός ισχύει από τη δημοσίευσή του 
στην Εφημερίδα της Κυβερνήσεως και κάθε προηγούμε¬ 
νη διάταξη σχετικά με τον Ο.Ε.Υ. καταργείται. 

Ακροτελεύτιο Άρθρο 

Από την ψήφιση του παραπάνω Οργανισμού Εσωτερι¬ 
κής Υπηρεσίας προκαλείται δαπάνη σε βάρος του προϋ¬ 
πολογισμού του οικονομικού έτους 2003 ο οποίος ενι- 
σχύεται από τους ΚΑΠ ύψους 55.000 ευρώ περίπου. 

Εφόσον προσληφθούν όλοι και για τα επόμενα οικονο¬ 
μικά έτη το ύψος της δαπάνης δεν μπορεί να προσδιορι¬ 
στεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Οκτωβρίου 2003 

Ο Γενικός Γραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

-♦- 

Αριθ. 16994 (3) 

Έγκριση της 754/2003 απόφασης του Δημοτικού Συμ¬ 
βουλίου Δ. Πατρέων «περί ένταξης του Κ.Ε.Φ.Ο. Πά¬ 
τρας του Εθνικού Οργανισμού Κοινωνικής Φροντίδας 
στο υφιστάμενο Ν.Π.Δ.Δ. με την επωνυμία «Δημοτικοί 
Παιδικοί Σταθμοί του Δήμου Πατρέων». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 8 παρ. 1 -8 του Ν.3106/2003 
(ΦΕΚ30/τ.Α’/10.2.2003) «Αναδιοργάνωση του Εθνικού Συ¬ 
στήματος Κοινωνικής Φροντίδας και άλλες διατάξεις». 

2. Την Π4/Γ.Π.οικ.63317/1.7.03 (ΦΕΚ 157/τ,Ν.Π.Δ.Δ./ 
2.7.2003) διαπιστωτική πράξη του Υπουργού Υγείας και 
Πρόνοιας. 

3. Την 754/1.10.2003 απόφαση του Δημοτικού Συμβου¬ 
λίου Δήμου Πατρέων, με την οποία εντάσσει το Κ.Ε.Φ.Ο. 
του Εθνικού Οργανισμού Κοινωνικής Φροντίδας που υπά¬ 
γεται στη διοικητική περιφέρεια του Δήμου Πατρέων στο 
υφιστάμενο Ν.Π.Δ.Δ. με την επωνυμία «Δημοτικοί Παιδι¬ 
κοί Σταθμοί του Δήμου Πατρέων». 

4. Τις διατάξεις του άρθρου 27 του Ν.2081/1991 με το 
οποίο προστέθηκε νέο άρθρο 29Α στο Ν. 1558/1985 για 
τον έλεγχο των δαπανών που προκαλούν οι κανονιστικές 
διοικητικές πράξεις, αποφασίζουμε: 

Εγκρίνουμε την 754/2003 απόφαση του Δημοτικού Συμ¬ 
βουλίου του Δήμου Πατρέων, με την οποία εντάσσει από 
1.9.2003 το Κ.Ε.Φ.Ο. του Εθνικού Οργανισμού Κοινωνι¬ 
κής Φροντίδας που λειτουργεί στη διοικητική περιφέρεια 
τουΔήμου Πατρέων στο υφιστάμενο Ν.Π.Δ.Δ. με την επω¬ 


νυμία «Δημοτικοί Παιδικοί Σταθμοί Δήμου Πατρέων» και 
με την πρόβλεψη, όπως παρακάτω: 

1. Εντάσσει το Κέντρο Φροντίδας Οικογένειας 
(ΚΕ.Φ.Ο.) Πάτρας του Εθνικού Οργανισμού Κοινωνικής 
Φροντίδας, που λειτουργεί στην διοικητική περιφέρεια 
του Δήμου Πατρέων, στο υφιστάμενο Ν.Π.Δ.Δ. με την 
επωνυμία «Δημοτικοί Παιδικοί Σταθμοί του Δήμου Πατρέ¬ 
ων» (ΦΕΚ 835 Β72.7.01) που λειτουργεί και υπάγεται στην 
εποπτείατου Δήμου Πατρέων. 

2. Αποδέχεται την κυριότητα και κάθε εμπράγματο δι¬ 
καίωμα επί του συνόλου της κινητής και ακίνητης περιου¬ 
σίας του Κέντρου Φροντίδας Οικογένειας (ΚΕ.Φ.Ο.) Πά- 
τραςτου Εθνικού Οργανισμού Κοινωνικής Φροντίδας που 
περιέρχεται αυτοδικαίως, χωρίςτηντήρηση οποιουδήπο- 
τε τύπου, πράξης ή συμβολαίου και χωρίς αντάλλαγμα 
στο υφιστάμενο Ν.Π.Δ.Δ. με την επωνυμία «Δημοτικοί 
Παιδικοί Σταθμοί Δήμου Πατρέων» (ΦΕΚ 835 Β72.7.01) 
που λειτουργεί και υπάγεται στην εποπτεία του Δήμου 
Πατρέων. 

3. Εντάσσει αυτοδίκαια το προσωπικό του Κέντρου 
Φροντίδας Οικογένειας (ΚΕ.Φ.Ο.) Πάτρας του Εθνικού 
Οργανισμού Κοινωνικής Φροντίδας και συγκεκριμένα των 
Βασιλικής Καψάλη - Ναστούλη του Σάββα της κατηγο¬ 
ρίας ΤΕ κλάδου Κοινωνικών Λειτουργών, Αλεξάνδρας 
Σταυροπούλου - Χρόνη του Γεωργίου και Πολύτιμης Φού- 
φλια - Φίλη του Ανδρέα, της κατηγορίας ΔΕΙ κλάδου Δι¬ 
οικητικού - Οικονομικού, στο Ν.Π.Δ.Δ. με την επωνυμία 
«Δημοτικοί Παιδικοί Σταθμοί του Δήμου Πατρέων» (ΦΕΚ 
835 Β72.7.01) που λειτουργεί και υπάγεται στην εποπτεία 
του Δήμου Πατρέων και οι οποίες καταλαμβάνουν κενές 
οργανικές θέσεις του υφιστάμενου Ο.Ε.Υ. του Ν.Π.Δ.Δ. 

Με την παρούσα προκαλείται δαπάνη σε βάρος του 
προϋπολογισμού του Ν.Π.Δ.Δ. με την επωνυμία «Δημοτι¬ 
κοί Παιδικού Σταθμοί Δήμου Πατρέων», το ύψος της οποί¬ 
ας δεν μπορεί να προβλεφθεί και θα βαρύνει τους αντί¬ 
στοιχους ΚΑΕ του προϋπολογισμού του Ν.Π.Δ.Δ. οικ. 
έτους 2003 και επομένων ετών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 30 Οκτωβρίου 2003 

Ο Γ ενικός Γ ραμματέας Περιφέρειας 
ΙΩΑΝΝΗΣ ΠΑΠΑΤΣΑΚΩΝΑΣ 

-♦- 

Αριθ. 14612 (4) 

Διορισμός Μελών Διοικητικής Επιτροπής Στρατιωτικών 
Επιτάξεων Νομού Μαγνησίας για το έτος 2004. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τον Ν. 4442/1929 «Περί στρατιωτικών και Ναυτικών 
Εισφορών και Ναυλώσεων». 

2. Τις διατάξεις του άρθρου 9 παρ. 1 Ν. 1649/86. 

3. Την πάγια διαταγή του Γενικού Επιτελείου Στρατού 
αριθ. 8/11/1980 «Περίτων Διοικητικών Δικαστηρίων Στρα¬ 
τιωτικών Επιτάξεων (αρθρ. 9 παρ. 1 Ν. 1649/86). 

4. Το Π.Δ. 115/84 «Διορισμός των Μελών των Διοικητι¬ 
κών Δικαστηρίων περί Στρατιωτικών Επιτάξεων (ΦΕΚ 
39/84 τ.Α’). 

5. Το Φ.851/10/57686/Σ.7008/30.9.2003 έγγραφο της 
Μεραρχίας Υποστηρίξεως. 

6. Το 503/21.10.2003 έγγραφο του Πρωτοδικείου Βό¬ 
λου. 

7. Το 19028/14.10.2003 έγγραφο της Α’Δ.Ο.Υ. Βόλου, 
αποφασίζουμε: 

Διορίζουμε ως μέλη της Διοικητικής Επιτροπής Στρα¬ 
τιωτικών Επιτάξεων Νομού Μαγνησίας για το έτος 2004 
τους κάτωθι: 

Α. Τακτικά Μέλη: 

α. Την Πρωτόδικη Τσαμαδιά Αριστέα 
β. Την Πρωτόδικη Μούρτζη Ελένη 
γ. Τον Επίλαρχο Ευαγγελάκη Αθανάσιο της 6ης ΤΑΞΥΠ 
δ. Τον Ταγματάρχη (ΥΠ) Μαυρίδη Ιωάννη της ΛΑΦ Βό¬ 
λου. 

ε. Τον υπάλληλο της Α’. Δ.Ο.Υ Βόλου Νικολάου Δημή- 
τριο. 


Β. ΑναπληρωηατικάΜέλη: 
α. Τον Πρωτόδικη Μπολτέτσο Παναγιώτη, 
β. Την Πρωτόδικη Λέτσιου Πηνελόπη, 
γ. Τον Λοχαγό (ΠΒ) Μεσημβρινό Δημήτριο της 6ης ΤΑ¬ 
ΞΥΠ. 

δ. Τον Λοχαγό (ΕΜ) Τσιάρα Αθανάσιο της 6ης ΤΑΞΥΠ. 
ε. Τον υπάλληλο της Α’ Δ.Ο.Υ. Βόλου Αργύρη Ιωάννη. 
Καθήκοντα Γραμματέα της Δ.Ε.Σ.Ε. θα εκτελεί ο Δημη- 
τρίου Βασίλειος υπάλληλος της Α’ Δ.Ο.Υ. Βόλου με ανα¬ 
πληρωτή του τον Βουλγαράκη Ευάγγελο επίσης υπάλλη¬ 
λο της Α’ Δ.Ο.Υ. Βόλου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 29 Οκτωβρίου 2003 

Ο Γενικός Γραμματέας Περιφέρειας 
ΙΩΑΝΝΗΣ ΚΑΡΑΤΖΙΩΤΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΐΙρ: νννννν.θΐ.ςτ - θ-ιτΐ3ίΙ: \λ/θ 6 ιτι 351 θγ @ βί.ςτ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ -Αγ. Ειρήνης 10 


(2410) 597449 
(26610) 89157 
(26610) 89105 
(2810) 396 409 
(22510) 37 181 
(22510) 37 187 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 θιιιό. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 βυτο για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Ευκο 

Τεύχος 

Περίοδος 

Ευκο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Ωϋ - γοπι για δημοσιεύματα μετά το 1994 καθορίζεται σε 30 θυτο ανάτεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το Ιηίθιτίθί 


Τεύχος 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


θυιΌ 

θυιΌ 

ΘΙΙΓΟ 

βυΐΌ 

205 

10,25 

176 

8,80 

293 

14,65 

205 

10,25 

59 

2,95 

ΔΩΡΕΑΝ 


293 

14,65 

147 

7,35 

147 

7,35 

88 

4,40 

59 

2,95 

ΔΩΡΕΑΝ 


30 

1,50 

ΔΩΡΕΑΝ 


59 

2,95 

30 

1,50 

ΔΩΡΕΑΝ 

- 

ΔΩΡΕΑΝ 


ΔΩΡΕΑΝ 

- 

ΔΩΡΕΑΝ 


2.054 

102,70 

587 

29,35 

205 

10,25 

88 

4,40 



352 

17,60 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε. Π. 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Α', Β' καιΔ' 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 
συνδρομής του έτους 2003 κατά 6 θυτο ανά έτος παλαιότητας και κατά τεύχος 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίΘίτίΘί, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31ην Δεκεμβρίου κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































